Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2007 M. SAUSIO 11 D. NUTARIMO NR. 32 „DĖL PROFESINĖS KARO TARNYBOS KARIŲ VIDUTINIO ATLYGINIMO APSKAIČIAVIMO TVARKOS APRAŠO PATVIRTINIMO“ PAKEITIMO

2019 m. sausio 30 d. Nr. 108

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2007 m. sausio 11 d. nutarimą Nr. 32 „Dėl Profesinės karo tarnybos karių vidutinio atlyginimo apskaičiavimo tvarkos aprašo patvirtinimo“ ir jį išdėstyti nauja redakcija (Profesinės karo tarnybos karių vidutinio atlyginimo apskaičiavimo tvarkos aprašas nauja redakcija nedėstomas):

„LIETUVOS RESPUBLIKOS VYRIAUSYBĖ

NUTARIMAS

DĖL PROFESINĖS KARO TARNYBOS KARIŲ VIDUTINIO ATLYGINIMO APSKAIČIAVIMO TVARKOS APRAŠO PATVIRTINIMO

Vadovaudamasi Lietuvos Respublikos krašto apsaugos sistemos organizavimo ir karo tarnybos įstatymo 59 straipsnio 1, 5, 8 ir 9 dalimis, Lietuvos Respublikos Vyriausybė nutaria:

1. Patvirtinti Profesinės karo tarnybos karių vidutinio atlyginimo apskaičiavimo tvarkos aprašą (pridedama).

2. Nustatyti, kad tais atvejais, kai Profesinės karo tarnybos karių vidutinio atlyginimo apskaičiavimo tvarkos apraše nustatyta tvarka apskaičiuojant vidutinį atlyginimą į skaičiuojamąjį laikotarpį (ar jo dalį) patenka atitinkami mėnesiai iki 2019 m. sausio 1 d., į vidutinio atlyginimo apskaičiavimą traukiama atitinkamais mėnesiais iki 2019 m. sausio 1 d. apskaičiuota suma, padidinta 1,289 karto.“

Ministras Pirmininkas	Saulius Skvernelis

Krašto apsaugos ministras	Raimundas Karoblis